साफ है कि चुनावी जंग में जीत मिले इसके अलावा कांग्रेस नेता को और कुछ नहीं दिखाई देता। उनकी सोच है कि वोट संत का हो या डकैत का, सब बराबर है। समर्थन भी बिलकुल बराबर। लक्ष्य भेदना है तो सब कुछ करना पड़ेगा। खासकर तब जब युद्ध में अपना पुत्र संघर्ष कर रहा हो। इस संबंध में कांग्रेस ने इन सभी चर्चाओं व आरोपों को बेबुनियाद बताते हुए इसे विरोधी दलों की बदनाम करने वाली चाल बताया है। कांग्रेस का कहना है कि विरोधी राकेश वर्मा की लोकप्रियता से घबरा गये हैं। इसलिए ऐसे बेतुके आरोप हवा में लगा रहे हैं। उधर आल इण्डिया गद्दी यूथ फेडरेशन के राष्ट्रीय अध्यक्ष मो. तारिक ने इस संबंध में कहा कि हां हमारे समाज के लोगों ने मुझे इस बात की जानकारी दी है कि उन्हें अतीक के जरिये फरमान दिया गया। लेकिन मेरा मानना है कि सभी को वोट देने का अपना अधिकार है। किसी पर ऐसा दबाव बनाया जाना गलत है। मेरा संगठन इसकी निन्दा करता है।